Brandvæsenet rykkede ud for at redde en pige ned fra en høj mast i Stenild ved Hobro.

En lille pige har netop fået fast grund under fødderne igen, efter at hun var kravlet mindst 40 meter op i en antennemast. Da hun var kommet derop, udløste hun en redningsaktion, som indebar, at det lokale brandvæsen rykkede ud til stedet. Hun kunne nemlig umiddelbart ikke komme ned ved egen hjælp. Det ændrede sig dog, da beredskabet ankom. Pigen begyndte lige så stille at kravle ned igen.